ai4bharat/Pralekha huggingface dataset:
नागरी उड्डाण मंत्रालय
राज्यांमधील हवाई वाहतूक सुविधा विकसित करणे
केंद्रीय मंत्री ज्योतिरादित्य एम सिंधीया यांचे महाराष्ट्र, मध्यप्रदेश, केरळ, नागालैंड आणि ओडिशाच्या मुख्यमंत्र्यांना पत्र
नवी दिल्ली, 27 ऑगस्ट 2021
केंद्रीय नागरी हवाई वाहतूक मंत्री ज्योतिरादित्य सिंधीया यांनी महाराष्ट्र, मध्यप्रदेश, केरळ, नागालैंड आणि ओडिशाच्या मुख्यमंत्र्यांना पत्र लिहिले असून, त्यांच्या राज्यातील हवाई वाहतूक क्षेत्र अधिक बळकट करण्यासाठी स्वतः लक्ष देण्याची आणि आवश्यक तिथे हस्तक्षेप करण्याची विनंती केली आहे. भारतीय हवाई प्राधिकरण- AAI ने देशातल्या सर्व विमानतळांचे येत्या चार ते पांच वर्षात विस्तारीकरण आणि विकास करण्यासाठी 20,000 कोटी रुपयांची तरतूद केली आहे, जेणेकरुन प्रवाशांच्या वाढत्या मागण्यांची पूर्तता केली जाऊ शकेल.
महाराष्ट्राचे मुख्यमंत्री उद्धव बाळासाहेब ठाकरे यांना लिहिलेल्या पत्रात, सिंधीया यांनी, महाराष्ट्रातील हवाई वाहतूक क्षेत्राशी निगडीत विविध प्रकल्पांच्या अंमलबजावणीवर परिणाम करणाऱ्या खालील मुद्यांचा प्रामुख्याने उल्लेख केला आहे :
- अकोला विमानतळावरील धावपट्टी आणि इतर पायाभूत सुविधांच्या विकासासाठी 234.21 एकर जागेची गरज असल्याचा अंदाज भारतीय हवाई प्राधिकरणाने व्यक्त केला आहे. यापैकी केवळ 149.95 एकर जागा आतापर्यंत, एएआयकडे सुपूर्द करण्यात आली आहे. उर्वरित 84.26 एकर जागा अद्याप एएआय ला मिळालेली नाही.
- औरंगाबाद विमानतळाच्या धावपट्टीच्या विस्तारीकरणासाठी आणि त्याला समांतर असा टॅक्सी ट्रॅक तयार करण्यासाठी 182 एकर जमिनीची गरज आहे, तरच, हे विमानतळ कोड ‘ई’ प्रकारातील विमानांचे आवागमन करण्याच्या कार्यान्वयानासाठी सुयोग्य ठरू शकेल.
- गोंदिया विमानतळालगतच्या गावातील रस्त्याला वळण मार्ग उभारणे आणि शहराच्या बाजूच्या विकासकामांसाठी 47.60 एकर जमिनीची गरज आहे.
- कोल्हापूर विमानतळाच्या धावपट्टीच्या विकासासाठी आणि विमानतळांवर AB-320 प्रकारच्या विमानांचे आवागमन सुरळीत व्हावे यासाठी, अप्रोच लाईट लावण्यास, 64 एकर जागेची गरज आहे.
- अमरावती आणि रत्नागिरी विमानतळाच्या विकासासाठी 95 कोटींचा निधी वितरीत करण्यात आला आहे. या विमानतळांवरुन आरसीएस- उडान अंतर्गत कार्यान्वयन शक्य व्हावे, या दृष्टीने त्यांचा विकास करणे गरजेचे आहे.
- सोलापूर येथील चिमणी काढण्याचे काम लवकरात लवकर हाती घ्यायला हवे जेणेकरुन सोलापूर विमानतळ देखील आरसीएस-उडान शी जोडले जाऊ शकेल.
- प्रादेशिक हवाई संपर्क निधी न्यास मधील राज्यांचा वीजीएफ चा वाटा म्हणून, 12.02 कोटी रुपये निधी राज्याकडे प्रलंबित असून, तो देण्यात यावा.
- आंतरराष्ट्रीय उडान विमानतळ कार्यान्वयन अंतर्गत पुणे-दुबई, पुणे-बँकॉक, पुणे-माले, पुणे-सिंगापूर, पुणे-काठमांडू,पुणे-क्वालालंपूर या मार्गांवर हवाई सेवा सुरु करण्यासाठी राज्य सरकारने आपला 100 टक्के वीजीएफ वाटा देण्यासाठी मंजूरी द्यावी. ही मंजूरी मिळाल्यावर हे मार्ग हवाई कंपन्या साठी लिलावात खुले केले जातील.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
पंतप्रधान कार्यालय
गरीबातल्या गरीबांना प्रोत्साहन देऊन त्यांचे जीवन उत्कृष्ट करण्यासंदर्भात आश्वासन हे माझ्या जीवनाचे ध्येय-पंतप्रधान
जे काही विकास भारतामध्ये घडवून आणतो ते जागतिकदृष्ट्या बळकटी आणण्यासाठी प्राथमिकता देतात-पंतप्रधान
(नवी दिल्ली, 29 ऑक्टोबर 2019
पंतप्रधान नरेंद्र मोदी यांनी सौदी अरेबियातील रियाध येथे ‘फ्यूचर इन्व्हेस्टमेंट इनिशिएटीव्ह फोरम’ला संबोधित केले. यावेळी बोलताना पंतप्रधान म्हणाले की, गरीबातल्या गरीबांना रोजगार देऊन त्यांची जीवनशैली उत्कृष्ट करण्यासंदर्भात त्यांना आश्वासन देण्याचे ध्येय आहे. ते म्हणाले की, मी नेहमीच हा विचार करत आलो आहे की, जागतिक पातळीवरील चांगल्या घटनांसाठी भारत कशा प्रकाराने योगदान देऊ शकेल. अलिकडचे उदाहरण म्हणजे आम्ही वर्ष 2030 च्या जागतिक उद्दिष्टांच्या तुलनेत वर्ष 2025 पर्यंतच क्षय रोगाचा संपूर्ण नायनाट करण्याचे उद्दिष्ट ठरवले आहे. जर भारत या उद्दिष्टाद्वारे यशस्वी झाला तर जग हे अतिशय सुदृढ ठिकाण असेल.
My aim is to empower the poorest of the poor and ensure they lead a life of dignity: PM @narendramodi pic.twitter.com/0J6UqBIKBg
— PMO India  October 29, 2019
I am always thinking- how can India contribute to global good.
— PMO India  October 29, 2019
Whatever we are doing in India will strengthen global initiatives too.
Take for instance our aim to end TB in 2025, before the global target of 2030.
When India succeeds, the world will be a healthier place: PM pic.twitter.com/YteWxPcml3
B.Gokhale/P.Kor
पंतप्रधान कार्यालय
पंतप्रधानांनी माजी केंद्रीय मंत्री जसवंत सिंह यांच्या निधनाबाबत व्यक्त केला शोक
नवी दिल्ली, 27 सप्टेंबर 2020
पंतप्रधानांनी माजी केंद्रीय मंत्री जसवंत सिंह यांच्या निधनाबाबत शोक व्यक्त केला आहे.
पंतप्रधान म्हणाले," जसवंत सिंहजींनी प्रथम सैनिक म्हणून आणि त्यानंतर त्यांच्या प्रदीर्घ राजकीय कारकिर्दीत देशाची तत्परतेने सेवा केली. अटलजींच्या सरकारात त्यांनी महत्त्वाची खाती सांभाळली आणि अर्थ, संरक्षण आणि परराष्ट्र व्यवहार अशा क्षेत्रांत आपला ठसा उमटवला.मला त्यांच्या निधनाने दु:ख झाले आहे."
पंतप्रधान पुढे म्हणाले, "राजकीय आणि सामाजिक अशा विविध विषयांवरील वैशिष्ट्यपूर्ण दृष्टिकोनासाठी जसवंतजी आपल्या स्मरणात राहतील. मला आमच्या चर्चांची नेहमीच आठवण येईल. त्यांच्या कुटुंबियांचे आणि समर्थंकांचे मी सांत्वन करतो.ओम शांती."
पंतप्रधानांनी मानवेंद्र सिंग यांच्याशीसुद्धा बोलून जसवंत सिंहजी यांच्या दुर्दैवी निधनाबद्दल शोक व्यक्त केला.
M.Chopade/S.Patgoankar/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
भूविज्ञान मंत्रालय
चक्रीवादळ “तौते ” ईशान्य दिशेने सरकण्याची आणि पुढच्या 12 तासांत हळूहळू त्याची तीव्रता कमी होऊन कमी दाब क्षेत्रात रुपांतरीत होण्याची शक्यता , पुढील दोन दिवसांत राजस्थानच्या ईशान्य दिशेकडे आणखी सरकून पश्चिम उत्तर प्रदेशकडे जाण्याची शक्यता
भारतीय हवामान खात्याच्या राष्ट्रीय हवामान अंदाज केंद्रानुसार : , दिनांक: : 19.05.2021
गुजरात प्रदेशावरील कमी दाबाचा पट्टा गेल्या सहा तासात ताशी सुमारे 7 किमी वेगाने ईशान्येकडे सरकला असून त्याची तीव्रता कमी झाली आहे. आज दक्षिण राजस्थान आणि त्यालगतच्या गुजरात प्रदेशात त्याचे केंद्र असून उदयपूर  च्या पश्चिम-नैऋत्येकडे 60 किमी अंतरावर आणि दिसा  च्या 110 किमी पूर्व-ईशान्य दिशेला आहे. पुढील 12 तासांत हे वादळ ईशान्येकडे सरकण्याची आणि हळू हळू कमी दाबाच्या क्षेत्रात रुपांतरीत होण्याची शक्यता आहे. पुढील दोन दिवसांत ते राजस्थानच्या उत्तर-पूर्व.दिशेने पश्चिम उत्तर प्रदेशकडे जाण्याची शक्यता आहे.
इशारा
 पाऊस
आज पूर्व राजस्थानात तुरळक ठिकाणी मुसळधार पावसासह बहुतांश भागात हलका ते मध्यम पाऊस पडण्याची शक्यता आहे.
काराकोरम रांगा ओलांडून येणारे वारे आणि उर्वरित कमी दाबाच्या पट्टा यांच्यातील संयोगामुळे बहुतेक ठिकाणी मुसळधार ते फार जास्त मुसळधार पाऊस पडण्याची शक्यता आहे तर उत्तराखंडमध्ये तुरळक ठिकाणी अति मुसळधार पावसाचा अंदाज आहे. हिमाचल प्रदेश, हरियाणा, चंडीगड आणि दिल्ली, पश्चिम उत्तर प्रदेश आणि पंजाब, पूर्व उत्तर प्रदेश, उत्तर मध्य प्रदेश आणि पश्चिम राजस्थानमध्ये पुढील 24 तासात अतिवृष्टीचा अंदाज आहे.
ii) वाऱ्याचा वेग
पूर्व राजस्थान आणि त्याच्या आसपासच्या गुजरात प्रदेशात पुढील 12 तासांत ताशी 45 ते 55 किमी वेगाने वारे वाहण्याची शक्यता आहे.
विज्ञान आणि तंत्रज्ञान मंत्रालय
कोविड-19 वर मात करण्यासाठी डीएसटीने नैसर्गिक अल्कोहोल मुक्त सॅनिटायझरच्या उत्पादनासाठी स्टार्टअपला आर्थिक पाठबळ दिले
नवी दिल्ली, 10 एप्रिल 2020
महाराष्ट्रातील पुणे स्थित विज्ञान आणि तंत्रज्ञान विभागाने  अन्न, कृषी आणि जैव-तंत्रज्ञान क्षेत्रात काम करणाऱ्या ग्रीन पिरामिड बायोटेक  या कंपनीला दीर्घकाळ टिकणाऱ्या विषाणू आणि जीवाणू प्रतिबंधक, हात आणि पृष्ठभागावर प्रभावी ठरणाऱ्या नैसर्गिक अल्कोहोल मुक्त सॅनिटायझरच्या उत्पादनासाठी आर्थिक सहाय्य दिले आहे.
कोविड-19 विरुद्धच्या भारतातील लढाईत हे खूपच परिणामकारक ठरेल. हा आजार संसर्गजन्य असल्यामुळे हात तसेच टेबल, संगणक, खुर्च्या, मोबाईल फोन आणि कुलूप यासारख्या अनेकांकडून हाताळल्या जाणाऱ्या वस्तूंची स्वच्छता करून या रोगाच्या प्रसाराला आळा घालणे आवश्यक आहे. साबण किंवा अल्कोहोलच्या वापराने या विषाणूवर असलेला पातळ पापुद्रा नष्ट होतो परंतु साबण आणि पाण्याची सद्य उपलब्धता हे एक आव्हान आहे. अल्कोहोल मिश्रित पाण्याची उपलब्धता आणि वापर हे देखील कठीण आहे.
ग्रीन पिरामिड बायोटेकने विकसित केलेल्या सॅनिटायझरचा ‘जैव आद्रक’  हा क्रियाशील औषधीय घटक  आहे जो जीवाणू आणि विषाणूंपासून दीर्घकाळ संरक्षण प्रदान करतो तसेच संक्रमणाचा धोका कमी करण्यासाठी हा एक पर्याय ठरू शकतो. रोगजनक जीवाणू, बुरशी आणि यीस्टच्या अनेक प्रकारांवर याची चाचणी केली आहे. हे मिश्रण हात आणि पृष्ठभाग स्वच्छ करण्याचा सोयीस्कर आणि प्रभावी मार्ग प्रदान करू शकते तसेच हे संपूर्णतः जैविकरित्या नष्ट होणारे, नैसर्गिक आणि अल्कोहोल-मुक्त आहे. सॅनिटायझेशन व्यतिरिक्त, एपीआयकडे फायब्रोब्लास्ट क्रियेला पूरक असा एक अद्वितीय गुण आहे. म्हणून हे जखमेच्या स्वच्छतेसाठी वापरले जाऊ शकते आणि त्वचेचा कोरडेपणा आणि जळजळ होण्यापासून प्रतिबंधित करते. तसेच हे उत्पादन त्वचेसाठी हानिकारक नाही.
"त्वचेचे निर्जंतुकीकरण करण्यासाठी वेगवेगळे पर्याय उपलब्ध आहेत - साबण आणि पाणी, अल्कोहोल आधारित मिश्रण, इत्यादी त्यापैकी प्रत्येकाची उपलब्धता, संदर्भ आणि परिस्थिती यावर त्याची ताकद आणि वापर अवलंबून आहे. जैव आद्रक आधारित जंतुनाशक मिश्रण हे जैविकरित्या नष्ट होणारे, पर्यावरण पूरक आणि त्वचेला अपाय न करणारे आहे.” असे डीएसटी चे सचिव प्राध्यापक आशुतोष शर्मा यांनी सांगितले.
(अधिक माहितीसाठी संपर्क:
डॉ. अस्मिता प्रभुणे  ग्रीन पिरामिड बायोटेक प्रायव्हेट लिमिटेड, एनसीए
asmita.prabhune[at]gmail[dot]com
मोबाईल: 9822244149.)
B.Gokhale/S.Mhatre/D.Rane
(Visitor Counter : 159
राष्ट्रपती कार्यालय
आपल्या वैज्ञानिक उपक्रमांचा दर्जा आणि प्रासंगिकता वाढवण्याचा संकल्प करूया-राष्ट्रपती
नवी दिल्ली, 28 फेब्रुवारी 2020
आपल्या वैज्ञानिक उपक्रमांचा दर्जा आणि प्रासंगिकता वाढवण्यावर राष्ट्रपती राम नाथ कोविंद यांनी भर दिला. आपल्या विज्ञानाने आपल्या लोकांच्या विकास आणि कल्याणात योगदान द्यावे, अशी अपेक्षा त्यांनी व्यक्त केली. विज्ञान आणि तंत्रज्ञान विभागाने राष्ट्रीय विज्ञान दिनानिमित्त आयोजित केलेल्या कार्यक्रमात ते आज बोलत होते.
विज्ञानाशी संबंधित सर्व घटकांपर्यंत पोहोचण्याचे उद्दिष्ट आपण निश्चित करायला हवे, असे ते म्हणाले. कॉर्पोरेट, सामाजिक बांधिलकीच्या धर्तीवर विज्ञान आणि तंत्रज्ञान वैज्ञानिक सामाजिक दायित्व ही संकल्पना विकसित करत असल्याबद्दल त्यांनी आनंद व्यक्त केला.
राष्ट्रीय विज्ञान दिनाचा मूलभूत उद्देश विज्ञानाचा महत्व सांगणारा संदेश पोहोचवणे हा आहे. विज्ञान आणि तंत्रज्ञानाच्या माध्यमातून आपण पर्यावरण, आरोग्य, समान आर्थिक विकास, अन्न आणि जल सुरक्षा यांसारख्या आव्हानांचा प्रभावीपणे सामना करू शकतो, असे ते म्हणाले. सध्या विविध संसाधनांच्या मागणी आणि पुरवठ्यात तफावत वाढत असल्यामुळे भविष्यात संघर्ष होऊ शकतो. त्यामुळे या आव्हानांवर शाश्वत उपाय शोधण्यासाठी आपल्याला विज्ञान आणि तंत्रज्ञानावर अवलंबून रहावे लागेल, असे राष्ट्रपती म्हणाले.
M.Chopade/S.Kane/P.Kor
(Visitor Counter : 129
युवा व्यवहार आणि क्रीडा मंत्रालय
नेहरू युवा केंद्र 623 जिल्ह्यांमध्ये "क्रांतिकारकांना मानवंदना" या संकल्पनेवर आधारित शहीद दिवसाचे करणार आयोजन
एनवायकेएसशी संबंधित युवा स्वयंसेवक 8 राज्ये आणि 2 केंद्रशासित प्रदेशांमध्ये 14 ठिकाणी आयोजित केलेल्या विशेष कार्यक्रमांमध्ये होणार सहभागी
स्वातंत्र्याच्या अमृत महोत्सवांतर्गत, नेहरू युवा केंद्र संघटन  23 मार्च 2022 रोजी देशभरातील सर्व 623 जिल्ह्यातील केंद्रांमध्ये मोठ्या संख्येने युवा स्वयंसेवक आणि एनवायकेएस संलग्न युवक संघटनांच्या  सदस्यांच्या सहभागाने शहीद दिवस आयोजित करणार आहे.
भगतसिंग, राजगुरू आणि सुखदेव यांना 23 मार्च 1931 रोजी फाशी देण्यात आली होती. आपल्या देशाच्या शूर तरुण क्रांतिकारकांनी आणि महान सुपुत्रांनी केलेल्या बलिदानाच्या स्मृतीप्रित्यर्थ, देशात दरवर्षी 23 मार्च रोजी शहीद दिवस साजरा करण्यात येतो.
या अनुषंगाने, यंदा स्वातंत्र्याच्या अमृत महोत्सव अंतर्गत, एनवायकेएसद्वारे ‘ क्रांतिकारकांना मानवंदना’ या संकल्पनेवर आधारित शहीद दिवसाचे आयोजन केले जात आहे. शहीद दिवस 2022 साजरा करण्यासाठी नेहरू युवा केंद्र संघटन देशभरातील सर्व 623 जिल्ह्यातील केंद्रांवर स्वातंत्र्यसैनिकांच्या योगदानाचा उत्सव सोहळा आयोजित करणार आहे.
स्वातंत्र्यसैनिकांचे जीवन, कार्य आणि तत्त्वज्ञान या प्रती समर्पण व्यक्त करत तरुण पिढीमध्ये कृतज्ञता, अभिमान, सन्मान आणि कर्तव्याची भावना जागृत करणे हा कार्यक्रमांचा उद्देश आहे. त्यांच्या शौर्यगाथा तरुणांमधे देशभक्ती आणि राष्ट्रवादाची भावना निर्माण करण्यास आणि राष्ट्रीय उभारणीच्या कार्यात सहभागी होण्यासाठी प्रेरित करतील.
भारताच्या स्वातंत्र्यलढ्यातील क्रांतिकारक हुतात्म्यांच्या स्मृतींना आदरांजली वाहण्यासाठी, जिल्हा एनवायकेएसच्या प्रमुख उपक्रमांमध्ये तैलचित्रांना पुष्पहार अर्पण करणे, दीपप्रज्वलन करणे, भगतसिंग, राजगुरू आणि सुखदेव यांच्या जीवनावरील चर्चासत्रे/व्याख्याने, शपथ ग्रहण, क्रीडा संमेलन, नाट्यछटा , प्रश्नमंजुषा, भेटवस्तूंचे वितरण, प्लॉग रन, ज्ञानमंजूषा यांचा समावेश आहे.
याशिवाय, शहिदांना श्रद्धांजली अर्पण करत असतानाच, युवक, शैक्षणिक संस्था, एनएसएस, एनसीसी आणि भारत स्काउट्स तसेच गाईड यासारख्या इतर संस्थांमध्ये राष्ट्रप्रेम आणि देशभक्तीची भावना जागवली जाईल. एनवायकेएस विविध कार्यक्रमांमध्ये स्वातंत्र्य सैनिक, शिक्षणतज्ज्ञ, कलाकार, प्रतिष्ठित व्यक्तिमत्व, राज्य/जिल्हा प्रशासन यांनाही सहभागी करुन घेत आहे. एनवायकेएसशी संबंधित युवा स्वयंसेवक, सांस्कृतिक मंत्रालयाद्वारे 8 राज्ये आणि 02 केंद्रशासित प्रदेशांमध्ये 14 ठिकाणी आयोजित केलेल्या भारताच्या स्वातंत्र्य संग्रामाच्या इतिहासाशी संबंधित विशेष कार्यक्रमांमध्ये सहभागी होतील.
पंतप्रधान कार्यालय
पंतप्रधान 18 सप्टेंबर रोजी गोव्यातील आरोग्यसेवा कर्मचारी आणि कोविड लसीकरण कार्यक्रमाच्या लाभार्थ्यांशी साधणार संवाद
गोव्यातील 100 टक्के प्रौढ लोकसंख्येला कोविड प्रतिबंधक लसीची पहिली मात्रा देऊन हा टप्पा पूर्ण केल्याबद्दल पंतप्रधान श्री नरेंद्र मोदी 18 सप्टेंबर 2021 रोजी सकाळी 10:30 वाजता दूरदृश्य प्रणालीच्या माध्यमातून गोव्यातील आरोग्यसेवा कर्मचारी आणि कोविड लसीकरण कार्यक्रमाच्या लाभार्थ्यांशी संवाद साधणार आहेत.
लसीकरणाचा यशस्वी टप्पा गाठण्यासाठी राज्य सरकारने केलेल्या प्रयत्नांमध्ये ,सामुदायिक एकजूट आणि लसीकरण तळागाळापर्यंत पोहोचण्यासाठी टीका उत्सव चे यशस्वी आयोजन, कामाच्या ठिकाणी लसीकरण, वृद्धाश्रम, दिव्यांगजन इत्यादी प्राधान्य गटांसाठी विशेष लसीकरण मोहीम आणि लसीसंदर्भात लोकांमधील शंका आणि भीती दूर करण्यासाठी समुदायांशी सतत संवाद साधणे याचा समावेश आहे. तौते चक्रीवादळासारख्या आव्हानांवर मात करत राज्याने लसीकरणाची व्याप्ती वेगाने वाढवणे सुनिश्चित केले.
या कार्यक्रमाला गोव्याचे मुख्यमंत्रीही उपस्थित राहणार आहेत.
पंतप्रधान कार्यालय
आसामच्या पहिल्या वंदे भारत एक्स्प्रेसला पंतप्रधान नरेंद्र मोदी 29 मे रोजी दाखवणार हिरवा झेंडा
आसाममधील गुवाहाटी ते पश्चिम बंगालमधील नवीन जलपाईगुडी हे अंतर वंदे भारत एक्स्प्रेस साडेपाच तासात कापणार, सध्याची सर्वात जलद रेल्वेगाडी याच प्रवासासाठी घेते साडेसहा तास
नवीन विद्युतीकरण विभागाचे लोकार्पण आणि नव्याने बांधलेल्या डेमू/ मेमू शेडचेही पंतप्रधान करणार उद्घाटन
पंतप्रधान नरेंद्र मोदी आसामच्या पहिल्या वंदे भारत एक्स्प्रेस या रेल्वेगाडीला 29 मे रोजी दुपारी 12 वाजता दूरदृश्य प्रणालीद्वारे हिरवा झेंडा दाखवणार आहेत.
अद्ययावत आणि अत्याधुनिक सुविधा असलेल्या या गाडीमुळे या भागातील लोकांना वेगवान आणि आरामदायी प्रवास करता येणार आहे. त्यामुळे परिसरातील पर्यटनालाही चालना मिळणार आहे. ही रेल्वे गाडी गुवाहाटीला पश्चिम बंगालमधील जलपाईगुडी स्थानकाला जोडणार असून त्यामुळे सध्या या दोन स्थानकांमध्ये धावणाऱ्या सगळ्यात वेगवान गाडीच्या तुलनेत या गाडीने प्रवास करताना एक तास वाचणार आहे. वंदे भारत हे अंतर साडेपाच तासात कापणार असून आत्ताच्या वेगवान गाडीला तेच अंतर पार करायला साडेसहा तास लागतात.
नव्याने विद्युतीकरण झालेल्या 182 किलोमीटर मार्गाचे लोकार्पण पंतप्रधानांच्या हस्ते होणार आहे. त्यामुळे प्रदूषणमुक्त परिवहनाला मदत होणार असून गाड्या अधिक वेगाने धावतील आणि प्रवासाचा वेळ कमी होईल. या मार्गामुळे मेघालयात प्रवेश करण्यासाठी इलेक्ट्रिक ट्रॅक्शनवर धावणाऱ्या गाड्या सुरू करता येणार आहेत.
आसाममध्ये लंबडिंग येथे नव्याने बांधलेल्या डिझेल इलेक्ट्रिक मल्टिपल युनिट डेमू- मेनलाईन इलेक्ट्रिक युनिट मेमू- शेडचेही पंतप्रधान उद्घाटन करणार आहेत. ही नवीन सुविधा या प्रदेशात डीईएमयू डब्यांसाठी उपयुक्त ठरेल. त्यामुळे अधिक सुकरपणे काम होईल.
माहिती आणि प्रसारण मंत्रालय
चित्रपटांच्या पडद्यासमोर प्रत्यक्ष संगीत सादर करताना चित्रपट आणि प्रेक्षकांना लक्षात घेणे आवश्यक-जॉनी बेस्ट
(चित्रपटांच्या पडद्यासमोर प्रत्यक्ष संगीत सादर करताना चित्रपट आणि प्रेक्षकांना लक्षात घेणे आवश्यक-जॉनी बेस्ट
गोवा, 23 नोव्हेंबर 2019
या पिढीचे चित्रपटप्रेमी ध्वनीविरहित चित्रपटाची कल्पनाही करू शकत नाही. मात्र एकेकाळी चित्रपट मूक होते, संवाद, ध्वनी, पार्श्वसंगीताचे ध्वनीमुद्रण नसे. या चित्रपटाच्या प्रदर्शनाच्यावेळी संगीतकार त्या त्या वेळी प्रत्यक्ष संगीताची जोड देत असे.
इफ्फीच्या सुवर्णमहोत्सवी वर्षात या प्रकारच्या चित्रपटांना उजाळा देण्यासाठी विशेष विभाग अंतर्गत तीन चित्रपट प्रतिनिधींना दाखवण्यात येत आहेत. प्रसिद्ध ब्रिटीश पियानोवादक जोनाथन लिंडसे बेस्ट @ जॉनी बेस्ट यांनी इफ्फी 50 मध्ये उपस्थितांसाठी अशा चित्रपटासाठी संगीत दिले.
मूक चित्रपटांना उत्स्फूर्त संगीत देण्याच्या कलेविषयीचे तंत्रज्ञान त्यांनी इफ्फीमध्ये झालेल्या पत्रकार परिषदेत उलगडले. मूक चित्रपटांसोबत प्रदर्शनाच्यावेळी प्रत्यक्ष संगीत वाजवणे ही पूर्णपणे उत्स्फूर्त कला आहे. संगीतकार अचूकता साधू शकतो मात्र इंप्रोवायझरला सादरीकरणादरम्यान जे घडेल ते स्वीकारायला लागले. पडद्यावर दृश्य सुरू असताना प्रत्यक्ष संगीत देणे या प्रकाराचे सौंदर्य म्हणजे अशा संगीतात नेहमीच ताजेपणा असतो. तोच तोचपणा नसतो. अशा चित्रपटांना प्रत्यक्ष संगीत देताना संगीतकाराची जबाबदारी सांगताना जॉनी बेस्ट यांनी सांगितले की संगीत इंप्रोवाईज करण्यासाठी चित्रपटांवर प्रेम हवे यासाठी चित्रपट आणि प्रेक्षकांचा आदर या दोन आवश्यक बाबी आहेत. प्रेक्षकांचा संगीतावर प्रभाव पडतो. प्रेक्षक संगीताचा आनंद घेतात तेव्हा संगीत फुलवण्यासाठी मदत होते, असे ते म्हणाले.
पूर्वपिठीका
जॉनी बेस्ट हे संगीतकार, मूक चित्रपटांना संगीत देण्यातले तज्ञ आहेत. ब्रिटनच्या आसपास होणाऱ्या महोत्सवात ते नियमितपणे आपली कला सादर करतात.
लीडस् इंटरनॅशनल फिल्म फेस्टीवलमध्ये त्यांनी कला सादर केली आहे.
2014 मध्ये त्यांनी मूक चित्रपटांना इंप्रोवाईज पियानो संगीत सादर करायला सुरूवात केली.
G.Chippalkatti/N.Chitale/P.Kor
विज्ञान आणि तंत्रज्ञान मंत्रालय
शांती स्वरूप भटनागर पुरस्कारविजेत्याचा काचेचे स्फटिकात रूपांतर करण्याचा विचार द्रव अणु कचऱ्याचा सुरक्षितपणे निपटारा करण्यात मदत करू शकतो
काच बिगर स्फटिक आहे, जी बहुतेक वेळा पारदर्शक कुठल्याही आकाराशिवाय ठोस स्वरूपात असते आणि बऱ्याचदा त्याच्या वितळलेल्या स्वरूपाचे जलद गतीने शीतकरण होऊन तयार होतो. मात्र काही विशिष्ट परिस्थितींमध्ये, त्याच्या निर्मिती दरम्यान, वितळलेली काच बंडखोरी करू शकते आणि अधिक स्थिर स्थितीत म्हणजेच स्फटिकात रूपांतरित होऊ शकते.
मात्र, विचलनाच्या प्रक्रियेबाबत योग्य पद्धतीने जाणून घेता येत नाही कारण ही प्रक्रिया अत्यंत संथ असू शकते आणि यामुळे त्याचा अभ्यास करणे कठीण होते. शास्त्रज्ञांनी आता प्रयोगामध्ये विचलनाची कल्पना केली आहे, ज्यामुळे हे समजून घेण्यासाठी एक पाऊल पुढे टाकले जात आहे. यामुळे फार्मा उद्योगांच्या प्रक्रियेत विचलन टाळण्यास मदत करू शकेल. यांचे कारण असे आहे की एक आकारविरहित औषध हे विचलनानंतर वेगाने विरघळते आणि ते आकारविरहित राहील याची साठवणुकीदरम्यान खात्री करुन घेणे आवश्यक आहे.
केंद्र सरकारच्या शालेय विज्ञान आणि तंत्रज्ञान विभाग  या स्वायत्त संस्थेच्या जवाहरलाल नेहरू प्रगत वैज्ञानिक संशोधन केंद्रातील भौतिक विज्ञानात  शांती स्वरूप भटनागर पुरस्कारविजेता प्रा राजेश गणपति यांच्या नेतृत्वाखालील संशोधकांच्या पथकाने प्रा. अजय सूद  आणि त्यांच्या पदवीधर विद्यार्थिनी दिव्या गणपति  यांच्या सहकार्याने कोलोइडल कणांनी बनविलेले काचेचे निरीक्षण केले आणि कित्येक दिवस त्यांच्या गतिशीलतेचे निरीक्षण केले.
काचेमध्ये लपलेली सूक्ष्म संरचनात्मक वैशिष्ट्ये शोधण्यासाठी ऑप्टिकल मायक्रोस्कोप आणि मशीन लर्निंग पद्धतींसह कणांवर वास्तविक वेळेत देखरेख करून, त्यांनी 'सॉफ्टनेस' नावाचे एक पॅरामीटर शोधले, जे विचलनाची व्याप्ती ठरवते. त्यांना आढळले की काचेच्या ज्या भागात मोठ्या "सॉफ्टनेस " मूल्यांचे कण समूह होते ते स्फटिकरुप असलेले होते आणि स्फटिकीकरणप्रति त्याचा मऊपणा देखील संवेदनशील होता.
लेखकांनी त्यांच्या मशीन लर्निंग मॉडेलला कोलोइडल ग्लासची छायाचित्रे दिली आणि मॉडेलने काचेच्या त्या भागाचा अचूक अंदाज वर्तवला जे आधीच स्फटिक बनले होते. नेचर फिजिक्स या जर्नलमध्ये प्रसिद्ध झालेल्या संशोधनातून काचेच्या मॅट्रिक्समधील घन म्हणून द्रव अणू कचर्याचे विसंक्रमीकरण करण्यात मदत होते जेणेकरून त्याची जमिनीखाली खोलवर विल्हेवाट लावता येईल आणि घातक पदार्थ वातावरणात मिसळण्यापासून रोखता येईल.
[अधिक माहितीसाठी प्रा.राजेश गणपती यांना  वर संपर्क साधता येईल.]
विज्ञान आणि तंत्रज्ञान मंत्रालय
जेएनसीएएसआरच्या संशोधकांतर्फे फुफ्फुसांच्या कर्करोगासाठी निदानात्मक थेरपी विकसित
नवी दिल्ली, 6 सप्टेंबर 2020
जगभरात कर्करोगाशी संबंधित मृत्यूचे सर्व सामान्य कारण म्हणजे फुफ्फुसांचा होणारा कर्करोग , याचे निदान प्राथमिक अवस्थेत शोधणे मह्त कठीण त्यामुळे उपचार करणेहि कठीण होते. फुफ्फुसांच्या कर्करोगासाठी निदानात्मक थेरपीच्या रूपात लवकरच वैज्ञानिकांचे निराकरण होऊ शकते ज्यामुळे वैयक्तिककृत औषधाचा मार्ग प्रशस्त होईल.
नुकतेच जवाहरलाल नेहरू सेंटर फॉर ऍडव्हान्सड सायंटिफिक रिसर्च , विज्ञान व तंत्रज्ञान विभाग , केंद्र सरकार, अंतर्गत कार्यरत एक स्वायत्त संस्था जिने भारतातील, फुफ्फुसांच्या कर्करोगासाठी एक निदानात्मक पद्धत विकसित केली आहे. हि थेरपी विज्ञान आणि संशोधन विभाग  ब्रिक्स मल्टिल्याटरल आर अँड डी प्रोजेक्ट अनुदान आणि स्वर्णजयंती फेलोशिप ग्रांट यांनी संयुक्तपणे अर्थसहाय्य केलेल्या संशोधन कार्यास थेरानोस्टिक्स या जर्नलमध्ये प्रकाशित केले आहे .
ऑनकोजेन विशिष्ट नॉन-कॅनॉनिकल डीएनए सेकंडरी स्ट्रक्चर्स  ची निवडक मान्यता आणि कर्करोगाच्या डायग्नोस्टिक थेरपी  मध्ये विकासासंबंधी मोठे वचन राखले आहे. त्यांच्या आराखड्याची गतिशीलता आणि विविधतेमुळे ते आव्हानात्मक आहे.
जेएनसीएएसआरच्या पथकासह प्रो. टी. गोविंदराजू यांनी, बीसीएल -2 जीक्यूच्या निवडक मान्यतेसाठी एक छोटा रेणू विकसित केला, ज्यामुळे रेड फ्लूरोसन्स चा प्रतिसाद आणि अँटीकेंसर क्रियाकलाप जीक्यू द्वारे दर्शविला जात होता जो अद्वितीय संकरित पळवाट स्टोकिंग आणि ग्रूव्ह बाइंडिंग मोडद्वारे विकसित केला गेला ज्यामुळे फुफ्फुसाचा थेरानोस्टिक्स कर्करोगाची संभाव्यता लक्षात आली.
जेएनसीएएसआर टीमने अद्वितीय संकरित बंधनकारक मोडद्वारे बीसीएल -2 जीक्यूची प्रतिदीप्ति ओळख तसेच फुफ्फुसांच्या कर्करोगाच्या क्रियाकलाप आणि टिश्यू इमेजिंग संभाव्यतेद्वारे टीजीपी 18 रेणूच्या अॅन्रॅनोस्टिक क्रियाकलाप नोंदविला. हायब्रीड बाइंडिंग मोडद्वारे विशिष्ट टोपोलॉजी ओळखण्याच्या त्यांच्या धोरणामुळे ऑक्सिडेटिव्ह तणाव आणि व्हिव्होमध्ये फुफ्फुसाच्या कर्करोगाच्या पेशी नष्ट करण्याच्या जीनोम अस्थिरता फायद्याची ठरली .
जी-क्वाड्रप्लेक्स  नॉन-कॅनॉनिकल डीएनए दुय्यम संरचना आहे जी अनेक ऑन्कोजेन्सच्या अभिव्यक्तीसह, सेल्युलर प्रक्रियेच्या विस्तृत श्रेणीचे नियमन करते . कर्करोगाच्या पेशींमध्ये जीक्यूच्या स्थिरीकरणामुळे डीएनए आणि प्रतिकृती ताण जमा होतात आणि म्हणूनच ते आशाजनक केमोथेरपीटिक लक्ष्य मानले जाते. एकाच फॉर्म्युलेशनमध्ये रोगनिदानविषयक गुणधर्म एकत्रित करण्याचा महत्त्वपूर्ण प्रयत्न असूनही, लहान रेणू थेरानोस्टिक्सवर कोणतेही ठोस अहवाल नाहीत. त्याचप्रमाणे, जीक्यूच्या असंख्य, विशेषत: ऑन्कोजेनिक जीक्यूच्या टोपोलॉजीच्या निवडक मान्यतेसाठी कोणतेही रेणू अजूनपर्यंत नोंदवले गेले नाहीत.
अधिक माहितीसाठी येथे क्लीक करा - tgraju@jncasr.ac.in
या पद्धतीचा पुढील उपयोग वैयक्तिककृत औषधांमध्ये जबरदस्त प्रभावांसह कर्करोग प्रकारच्या विशिष्ट थेरॅनोस्टिक औषधे विकसित करण्यासाठी केला जाऊ शकतो. या शोधासाठी पेटंट अर्ज आधीच दाखल केला गेला आहे.
B.Gokhale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
दूरसंचार आणि माहिती तंत्रज्ञान मंत्रालय
मुंबई विभागातील भारतीय टपाल खात्याच्या पथकाने कामाठीपुरा येथील शरीरविक्रय करणाऱ्यांसोबत साजरा केला रक्षाबंधन सण
भारतीय टपाल खात्याच्या, मुंबई विभागाने स्तनाचा कर्करोग आणि गर्भाशयाच्या कर्करोग तपासणी शिबिराचे केले आयोजन
हर घर तिरंगा मोहिमे अंतर्गत शरीरविक्रय व्यवसायातील व्यक्तींना केले राष्ट्रध्वजाचे वाटप
मुंबई, 11 ऑगस्ट 2022
भारतीय टपाल खात्याच्या मुंबई विभागाने आज रक्षाबंधनाचे औचित्य साधत ‘सुरक्षा का बंधन, रक्षा बंधन’ या मोहिमेअंतर्गत कामाठीपुरा येथील शरीरविक्रय व्यवसायातील व्यक्तींसाठी स्तनाचा कर्करोग आणि गर्भाशयाच्या कर्करोग तपासणी शिबिराचे आयोजन केले होते. भारतीय टपाल खात्याच्या मुंबई विभागाने, कामा रुग्णालयाच्या सहकार्याने या वैदयकीय तपासणी शिबिराचे आयोजन केले .
आग्रीपाडा टपाल कार्यालय परिसरात 150 हून अधिक शरीरविक्रय व्यावसायिक शिबिरात सहभागी झाले होते. या शिबिराचे आयोजन शरीरविक्रय व्यावसायिकांची गोपनीयता आणि सुरक्षितता लक्षात ठेऊन करण्यात आले होते. याशिवाय कामाठीपुरा येथील मुलींसाठी सुकन्या समृद्धी योजना शिबिरही घेण्यात आले.
त्यानंतर, भारतीय टपाल खात्याच्या, मुंबई विभागाच्या, पोस्टमास्टर जनरल, स्वाती पांडे यांच्या नेतृत्वाखाली पथकाने कामाठीपुराच्या 14 व्या गल्लीला भेट दिली आणि शरीरविक्रय व्यावसायिकांना राख्या बांधल्या. त्यांच्या आणि त्यांच्या मुलांच्या प्रति प्रेम, समानता आणि आदराचे बंधन व्यक्त करणे हा त्यामागचा उद्देश होता.
भारतीय टपाल खात्याच्या मुंबई विभागाने आगामी 75 व्या स्वातंत्र्यदिनाचे औचित्य साधत आपल्या मातृभूमीबद्दल देशभक्ती आणि अखंडतेची भावना जागृत करण्यासाठी शरीरविक्रय व्यावसायिकांच्या घरी “तिरंगा”, राष्ट्रीय ध्वज वितरित केले. या रहिवाशांना आपण या देशाचे नागरीक असून देशाचा अविभाज्य भाग असल्याची जाणीव करुन देणे आहे हा हर घर तिरंगा मोहिमेअंतर्गत राबवलेल्या या मोहिमेचा उद्देश होता.
भारतीय टपाल खात्याचा मुंबई विभाग, शरीरविक्रय व्यवसायिकांची सामाजिक स्थिती सुधारण्यासाठी आणि त्यांना मुख्य प्रवाहात आणण्यासाठी एका वर्षाहून अधिक काळ प्रयत्न करत आहे.
S.Kulkarni/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90